Jindřich Mayer

Jindřich «Jindro» Mayer (født 4. februar 1964 i Liberec,Geni: Jindro Mayer (besøkt 20. juli 2016) død 30. desember 2004 i Calgary) var en tsjekkisk skihopper og senere skihopptrener. Han konkurrerte internasjonalt for Tsjekkoslovakia i årene 1979-1988.Adam Kwieciński: Skihoppresultater  (besøkt 20. juli 2016)

Mayer ble nummer 36 i junior-VM i Murau i 1982. Hans eneste internasjonale mesterskap for senior var VM i skiflyging i Harrachov i 1983, der han kom på 34.-plass av 39 deltakere. Noen dager tidligere, 13. mars 1983, fikk han sin beste plassering i verdenscupen, med 21.-plass i Oslo. På denne tida fikk imidlertid bare de 15 beste verdenscuppoeng.

Fra 1994 til 1999 var Jindřich Mayer trener for det canadiske hopplandslaget,Berkutschi Ski Jumping: Das kanadische Skispringen gedenkt Jindro Mayer (31. desember 2010, besøkt 20. juli 2016) før han startet et talentlag for barn i Calgary.CBC / The Canadian Press: Barrett Martineau makes transition from skis to skeleton (24. november 2015, besøkt 20. juli 2016) På talentlaget trente han blant andre MacKenzie Boyd-Clowes, og Barrett Martineau, som senere byttet idrett og ble skeletonkjører.

Jindřich Mayer omkom i en bilulykke like utenfor Calgary 30. desember 2004, en ulykke som også krevde livet til hans 8 år gamle datter Annabelle.Calgary Herald: Five memorials that help keep memories alive (16. januar 2016, besøkt 20. juli 2016)

 Referanser 

Kategori:Tsjekkiske skihoppere
Kategori:Tsjekkoslovakiske skihoppere
Kategori:Skihopptrenere
Kategori:Personer fra Liberec
Kategori:Fødsler i 1964
Kategori:Dødsfall i 2004